CELEX: 62016TA0734
Language: hu
Date: 2018-03-20 00:00:00
Title: T-734/16. sz. ügy: A Törvényszék 2018. március 20-i ítélete – Argyraki kontra Bizottság (Közszolgálat — Tisztviselők — Nyugdíjak — A nyugdíjra jogosító szolgálati idő számítása — Kisegítő alkalmazottként teljesített szolgálati idők figyelembevétele — Feltételek — Jogalap)

7.5.2018   
            
            
               HU
            
            
               Az Európai Unió Hivatalos Lapja
            
            
               C 161/49
            
         A Törvényszék 2018. március 20-i ítélete – Argyraki kontra Bizottság
   (T-734/16. sz. ügy) (1)
   
   ((Közszolgálat - Tisztviselők - Nyugdíjak - A nyugdíjra jogosító szolgálati idő számítása - Kisegítő alkalmazottként teljesített szolgálati idők figyelembevétele - Feltételek - Jogalap))
   (2018/C 161/54)
   Az eljárás nyelve: francia
   
      Felek
   
   
      Felperes: Vassilia Argyraki (Brüsszel, Belgium) (képviselő: S. Pappas ügyvéd)
   
      Alperes: Európai Bizottság (képviselők kezdetben: G. Berscheid, G. Gattinara és A.-C. Simon, később: G. Berscheid, G. Gattinara és L. Radu Bouyon meghatalmazottak)
   
      Az ügy tárgya
   
   A Bizottság „Személyi Juttatásokat Kezelő és Kifizető Hivatala” (PMO) azon 2016. január 29-i határozatának megsemmisítése iránt benyújtott, az EUMSZ 270. cikken alapuló kérelem, amellyel ez az utóbbi elutasította a felperes azon kérelmét, hogy nyugdíjjogosultságainak kiszámítása során a kisegítő alkalmazottként teljesített szolgálati időket ideiglenes alkalmazottként teljesített időként vegyék figyelembe.
   
      Az ítélet rendelkező része
   
   
               1)
            
            
               A Törvényszék megsemmisíti az Európai Bizottság „Személyi Juttatásokat Kezelő és Kifizető Hivatala” (PMO) azon 2016. január 29-i határozatát, amellyel ez az utóbbi elutasította Vassilia Argyraki azon kérelmét, hogy nyugdíjjogosultságainak kiszámítása során a kisegítő alkalmazottként teljesített szolgálati időket ideiglenes alkalmazottként teljesített időként vegyék figyelembe.
            
         
               2)
            
            
               A Törvényszék a Bizottságot kötelezi a költségek viselésére.
            
         
      (1)  HL C 462., 2016.12.12.